《朱陵洞》
宋代·李思聪

灵峰七十二巑岏，紫盖芙蓉杳蔼间。
影浸潇湘盘地脉，秀擎翼轸插天关。
真君玉册光千古，赤帝璇宫镇八蛮。
好比吾皇大桩算，万年松在最高山。

作者简介：宋道士。虔州赣县人。相传遇异人得一宝镜，悬镜而卧，能神游洞天海岳。尝忆所游模写为图，并题咏之。仁宗皇祐间进上，赐号洞渊大师冲妙先生。